A maugrat de creir fèrmaments enes vertats revelades peth benfactor, a maugrat dera alegria experimentada enes prumèri tempsi peth sòn trabalh de perfeccionament interior, qu‟ada eth s‟auie autrejat damb tant d‟entosiasme dempús eth noviatge deth prince Andrei damb Natasha e era mòrt d‟Osip Alexeievic, naua que recebec lèu ath madeish temps, sentec desparéisher, en un virament de uelhs, tot er encantament d‟aquera vida passada, que d‟era sonque li restèc ua soleta rason: era pròpia casa, damb era sua plan beròia hemna, que gaudie ara des favors d‟un plan important personatge, es relacions damb tota era societat de Sant Petersburg e eth servici damb es sòns plan anutjosi formalismes.